Lamborghini Estoque

Lamborghini Estoque er en konseptbil fra den italienske bilprodusenten Lamborghini. Det er en firedørs sedan som ble introdusert på bilutstillingen i Paris i 2008. Estoque er den første frontmotoriserte modellen fra Lamborghini siden LM002 gikk ut av produksjon.

Estoque er utstyrt med en 5,2 liters V10-motor, og selv om bilen foreløpig kun er en konseptmodell vurderer Lamborghini å sette den i produksjon om ikke så lenge.

Som med andre modeller fra Lamborghini er navnet «Estoque» hentet fra tyrefekting, og er en type sverd som brukes av matadorene.

Kategori:Lamborghini-modeller